The 39 Steps (film, 1935)

***39 stepenica*** (eng. *The 39 Steps*) britanski je humorni triler iz 1935. kojeg je režirao Alfred Hitchcock, kojemu je to bio 18. film. Radnja se labavo zasniva na romanu *Trideset devet stepenica* kojeg je 1915. napisao John Buchan, a scenarij je napisao Charles Bennett. Glavne uloge tumače Robert Donat, Madeleine Carroll i Lucie Mannheim.

Radnja se odvija oko nedužnog čovjeka koji je krivo optužen za ubojstvo, pa pokušava naći prave ubojice i razotkriti zavjeru, što je postao jedan od temeljnih motiva budućih Hitchcockovih filmova. Od ukupno četiri filmskih adaptacija romana, ovaj je pobrao najviše pohvala kritika. 1999., *39 stepenica* se našao na visokom četvrtom mjestu na listi najboljih britanskih filmova u anketi koju je prveo Britanski filmski institut.
 
## Radnja

London. Richard Hannay je jedan od gledatelja u publici koji promatraju g. Memoriju, čovjeka koji demonstrira svoje ogromno, gotovo enciklopedijsko znanje i odgovara na bilo koje pitanje iz publike. Iznenada, čuje se pucanj i ljudi u panici napuste dvoranu. Richard tako sretne Annabellu, sa kojom se vrati u stan. Tamo mu ona prizna da je špijun i da ju proganjaju ubojice jer je otkrila zavjeru o planiranoj krađi britanskih vojnih tajni. Spomene pri tom pojam "39 stepenica". Međutim, te noći Annabella je umorena a on pronalazi kartu Škotske sa zaokruženim gradom. Uspijeva pobjeći iz stana, no u novinama pročita da je on sam glavni osumnjičenik za ubojstvo i meta potrage, pa odluči ući u vlak za Škotsku kako bi istražio trag i pronašao prave ubojice. Kako bi se sakrio od policije, poljubi jednu putnicu, Pamelu, ali ga ona odbije te on bježi van iz vlaka.

U Škotskoj, Richard pješice stiže do malog grada koji je bio zaokružen te prenoći u kolibi jednog farmera i njegove supruge. Upozna profesora Jordana kojemu ispriča o "39 stepenica" i o tome što je doživio, no taj se ispostavi kao pripadnik špijuna koji puca na njega. Zahvaljujući knjizi u kaputu farmera, Richard preživi pucanj. Sakrije se u jednoj izborničkoj kampanji te sretne opet Pamelu koja ga preda čovjeku koji se predstavi kao policajac, no taj se ispostavi kao Jordanov suradnik koji lisicama sveže Roberta i nju. Svezani lisicama, Richard i Pamela bježe od uljeza. Pronađu utočište u jednom hotelu, gdje se oslobode lisica. On ju pošalje u London kako bi upozorila policiju. Pamela i Richard se opet najzad sretnu u Londonu u dvorani gdje je Jordan i gdje opet nastupa g. Memorija. Richard shvati da je g. Memorija skladište tajne i da ga špijuni žele prokrijumčariti van iz zemlje, pa ga pred publikom pita što su "39 stepenica", a ovaj automatski počne odgovarati da je to organizacija špijuna koji skupljaju informacije za stranu vladu. Jordan puca na g. Memoriju te pokuša pobjeći, ali je uhićen. G. Memorija, prije umiranja, recitira dizajn za izradu bešumnog avionskog motora.
 
## Glume
* Robert Donat - Richard Hannay
* Madeleine Carroll - Pamela
* Lucie Mannheim - Annabella Smith
* Godfrey Tearle - Professor Jordan
* Peggy Ashcroft - Margaret
* John Laurie - John

## Hitchcockov cameo
Hitchcock ima mali cameo nastup na početku filma kada on i scenarist Charles Bennett prolaze kraj autobusa u koji ulaze Richard i Annabella, odmah ispred dvorane. Autubus vozi prema Leytonstoneu, četvrti u kojoj je Hitchcock živio.

## Produkcija
François Truffaut u knjizi *Hitchcock* navodi kako se u ovom filmu primjećuje kako majstor napetosti više nije vodio računa o vjerojatnosti zapleta u scenariju, već ga je žrtvovao u korist čiste napetosti. Hitchcock je priznao da ga "vjerojatnost ne zanima" te da priča u ovom filmu nije osobito uvjelrjiva, ali je to "sakrio" zahvaljujući brzini scena.

## Kritike

## Reference

## Literatura

* 

## Vanjske veze
* 
* ''39 stepenica'' na Rotten Tomatoes
* Cijeli film online